ai4bharat/Pralekha huggingface dataset:
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ଜାନୁୟାରୀ 18 ତାରିଖରେ ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପର ଦ୍ୱିତୀୟ ପର୍ଯ୍ୟାୟ ଏବଂ ସୁରଟ ମେଟ୍ରୋ ରେଳ ପ୍ରକଳ୍ପର ଭୂମିପୂଜନ କରିବେ
ପ୍ରଧାମନ୍ତ୍ରୀ ଶ୍ରୀ ନରେନ୍ଦ୍ର ମୋଦି ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପର ଦ୍ୱିତୀୟ ପର୍ଯ୍ୟାୟ ଏବଂ ସୁରଟ ମେଟ୍ରୋ ରେଳ ପ୍ରକଳ୍ପର ଭୂମିପୂଜନ ଜାନୁୟାରୀ 18 ତାରିଖ ସକାଳ 10ଟା 30ରେ ଭିଡିଓ କନଫରେନ୍ସି ମାଧ୍ୟମରେ କରିବେ । ଗୁଜୁରାଟ ରାଜ୍ୟପାଳ, କେନ୍ଦ୍ର ଗୃହ ମନ୍ତ୍ରୀ, ଗୁଜୁରାଟ ମୁଖ୍ୟମନ୍ତ୍ରୀ ଏବଂ କେନ୍ଦ୍ର ଗୃହ ଏବଂ ସହରାଞ୍ଚଳ ବ୍ୟାପାର ମନ୍ତ୍ରୀ ଏହି ଅବସରରେ ଉପସ୍ଥିତ ରହିବେ । ଏହି ରେଳ ପ୍ରକଳ୍ପଗୁଡିକ ସମ୍ପୃକ୍ତ ସହରମାନଙ୍କରେ ପରିବେଶ ଅନୁକୂଳ ‘ସର୍ବସାଧାରଣ ଦ୍ରୁତଗାମୀ ପରିବହନ ବ୍ୟବସ୍ଥା’ ଯୋଗାଇଦେବ ।
ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପର ଦ୍ୱିତୀୟ ପର୍ଯ୍ୟାୟ ବିଷୟରେ
ଅହମ୍ମଦାବାଦ ମେଟ୍ରୋ ରେଳ ପ୍ରକଳ୍ପର ଦ୍ୱିତୀୟ ପର୍ଯ୍ୟାୟ 28.25 କିଲୋମିଟର ଲମ୍ବ ହେବା ସହିତ ଦୁଇଟି କରିଡର ବିଶିଷ୍ଟ ହେବ । କରିଡର-1ର ଲମ୍ବ 22.8 କିଲୋମିଟର ଏବଂ ଏହା ମୋଟେରା ଷ୍ଟାଡିୟମ ଠାରୁ ମହାତ୍ମାମନ୍ଦିର ପର୍ଯ୍ୟନ୍ତ ଯିବ । କରିଡର-2ର ଲମ୍ବ 5.4 କିଲୋମିଟର ଏବଂ ଏହା ଜିଏନ୍ଏଲ୍ୟୁ ରୁ ଜିଆଇଏଫ୍ଟି ସହର ପର୍ଯ୍ୟନ୍ତ ଯିବ । ଦ୍ୱିତୀୟ ପର୍ଯ୍ୟାୟ ପ୍ରକଳ୍ପର ମୋଟ୍ ନିର୍ମାଣ ମୂଲ୍ୟ 5384 କୋଟି ଟଙ୍କା ।
ସୁରଟ ମେଟ୍ରୋ ରେଳ ପ୍ରକଳ୍ପ ବିଷୟରେ
ସୁରଟ ମେଟ୍ରୋ ରେଳ ପ୍ରକଳ୍ପର ଲମ୍ବ 40.35 କିଲୋମିଟର ଏବଂ ଦୁଇଟି କରିଡର ହେବ । କରିଡର-1 ର ଲମ୍ବ 21.61 କିଲୋମିଟର ଏବଂ ଏହା ସରଥାନା ଠାରୁ ଡ୍ରିମ୍ ସିଟି ପର୍ଯ୍ୟନ୍ତ ହେବ । କରିଡର-2ର ଲମ୍ବ 18.74 କିଲୋମିଟର ଏବଂ ଏହା ଭେସାନରୁ ସାରୋଲି ପର୍ଯ୍ୟନ୍ତ ହେବ । ପ୍ରକଳ୍ପର ମୋଟ୍ ନିର୍ମାଣ ମୂଲ୍ୟ 12,020 କୋଟି ଟଙ୍କା ।
(
ରାଷ୍ଟ୍ରପତିଙ୍କ ସଚିବାଳୟ
ବିଶ୍ୱ ଯକ୍ଷ୍ମା ଦିବସ ଅବସରରେ ଭାରତର ରାଷ୍ଟ୍ରପତିଙ୍କ ବାର୍ତ୍ତା
ପ୍ରତିବର୍ଷ ମାର୍ଚ୍ଚ 24 ରେ ପାଳନ କରାଯାଉଥିବା ବିଶ୍ୱ ଯକ୍ଷ୍ମା ଦିବସ ଅବସରରେ ଭାରତର ରାଷ୍ଟ୍ରପତି ଶ୍ରୀମତୀ ଦୌପଦୀ ମୁର୍ମୁ ତାଙ୍କ ବାର୍ତ୍ତାରେ କହିଛନ୍ତି: -
‘‘ବିଶ୍ୱ ଯକ୍ଷ୍ମା ଦିବସ ଅବସରରେ ମୁଁ ସ୍ୱାସ୍ଥ୍ୟ ଏବଂ ପରିବାର କଲ୍ୟାଣ ମନ୍ତ୍ରଣାଳୟ ଓ ଷ୍ଟପ୍ ଟିବି ପାର୍ଟନରସିପକୁ 24 ମାର୍ଚ୍ଚ 2023 ରେ ‘ୱାନ ୱାର୍ଲଡ ଟିବି ସମ୍ମିଟ’ ଆୟୋଜନ କରିଥିବାରୁ ଅଭିନନ୍ଦନ ଜଣାଉଛି।”
ଯକ୍ଷ୍ମା ରୋଗର ପ୍ରତିକୂଳ ସ୍ୱାସ୍ଥ୍ୟ, ସାମାଜିକ ତଥା ଅର୍ଥନୈତିକ ପରିଣାମ ବିଷୟରେ ଜନସଚେତନତା ସୃଷ୍ଟି କରିବା ଏବଂ ବିଶ୍ବର ଯକ୍ଷ୍ମା ମହାମାରୀକୁ ଦୂର କରିବା ପାଇଁ ପ୍ରୟାସକୁ ତ୍ୱରାନ୍ୱିତ କରିବା ପାଇଁ ଯକ୍ଷ୍ମା ଦିବସ ଏକ ସୁଯୋଗ ଭାବରେ କାର୍ଯ୍ୟ କରେ। ଯକ୍ଷ୍ମା ସମଗ୍ର ବିଶ୍ୱରେ ଲକ୍ଷ ଲକ୍ଷ ଲୋକଙ୍କୁ ପ୍ରଭାବିତ କରିଥାଏ। ଯକ୍ଷ୍ମା ମୁକାବିଲା ପାଇଁ ଆମ ଦେଶର ସାମୂହିକ ପ୍ରୟାସ ଆମ ଜାତୀୟ ଅଭିଯାନରେ ସମାନ, ଉନ୍ନତ ତଥା ସୁଲଭ ସ୍ୱାସ୍ଥ୍ୟସେବା ବ୍ୟବସ୍ଥା ଆୟୋଜନ କରି ବ୍ୟାପକ ଭାବରେ ପ୍ରତିଫଳିତ ହୋଇଛି ଯାହା ସମାଜର ସମସ୍ତ ବର୍ଗଙ୍କୁ ଉପକୃତ କରିବ ।
ମୁଁ ସମସ୍ତ ହିତାଧିକାରୀଙ୍କୁ ଏକ ଟିବି ମୁକ୍ତ ଭାରତ ହାସଲ କରିବାକୁ ଏକତ୍ରିତ ହେବାକୁ ଅନୁରୋଧ କରୁଛି। ଏହି ଲକ୍ଷ୍ୟ ହାସଲ କରିବା ପାଇଁ ଆମେ ନିଜକୁ ପୁନଃସମର୍ପିତ କରିବା। ”
ରାଷ୍ଟ୍ରପତିଙ୍କ ବାର୍ତ୍ତା ଦେଖିବାକୁ ଦୟାକରି ଏଠାରେ କ୍ଲିକ୍ କରନ୍ତୁ
BS
(Visitor Counter : 64
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଶ୍ରୀ ଜଗନ୍ନାଥରାଓ ଯୋଶୀ ଜୀଙ୍କ 101ତମ ଜନ୍ମ ବାର୍ଷିକୀରେ ଶ୍ରଦ୍ଧାଞ୍ଜଳି ଜଣାଇଲେ ପ୍ରଧାନମନ୍ତ୍ରୀ
ଭାରତୀୟ ଜନସଂଘ ଏବଂ ଭାରତୀୟ ଜନତା ପାର୍ଟିର ବରିଷ୍ଠ ନେତା ଶ୍ରୀ ଜଗନ୍ନାଥରାଓ ଯୋଶୀ ଜୀଙ୍କ 101ତମ ଜନ୍ମ ବାର୍ଷିକୀରେ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶ୍ରଦ୍ଧାଞ୍ଜଳି ଜ୍ଞାପନ କରିଛନ୍ତି ।
ଏକ ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
“ଶ୍ରୀ ଜଗନ୍ନାଥରାଓ ଯୋଶୀ ଜୀଙ୍କ 101ତମ ଜନ୍ମ ବାର୍ଷିକୀରେ ମୁଁ ଶ୍ରଦ୍ଧାଞ୍ଜଳି ଜ୍ଞାପନ କରୁଛି । ଜଗନ୍ନାଥରାଓ ଜୀ ଜଣେ ଉଲ୍ଲେଖନୀୟ ସଂଗଠକ ଥିଲେ ଏବଂ ଲୋକଙ୍କ ପାଇଁ ନିରନ୍ତର କାର୍ଯ୍ୟ କରୁଥିଲେ । ଜନସଂଘ ଏବଂ ବିଜେପିକୁ ମଜବୁତ କରିବାରେ ତାଙ୍କର ବଳିଷ୍ଠ ଭୂମିକା ରହିଥିଲା । ସେ ଜଣେ ବିଦ୍ଵାନ ଏବଂ ବୁଦ୍ଧିଜୀବୀ ମଧ୍ୟ ଥିଲେ” ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ମହିଳା ସ୍କ୍ୱାସ୍ ଟିମକୁ ପ୍ରଧାନମନ୍ତ୍ରୀଙ୍କ ପ୍ରଶଂସା
ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବା ମହିଳା ସ୍କ୍ୱାସ୍ ଟିମକୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ପ୍ରଶଂସା
କରିଛନ୍ତି । ଏହି ସଫଳତା ପାଇଁ ଦୀପିକା ପାଲିକଲ, ଜୋତ୍ସ୍ନା ଚିନାପ୍ପା, ଅନାହଟ୍ ସିଂ ଏବଂ ତନଭିଙ୍କୁ ଶ୍ରୀ ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ ଏକ୍ସ ପୋଷ୍ଟରେ ପ୍ରଧାନମନ୍ତ୍ରୀ କହିଛନ୍ତି:
‘ଆମ ସ୍କ୍ୱାସ୍ ମହିଳା ଟିମ୍ ଏସୀୟ କ୍ରୀଡ଼ାରେ ବ୍ରୋଞ୍ଜ ପଦକ ଜିତିଥିବାରୁ ଖୁସି । ଦୀପିକା ପାଲିକଲ, ଜୋତ୍ସ୍ନା ଚିନାପ୍ପା, ଅନାହଟ ସିଂ ଏବଂ ତନଭିଙ୍କୁ ମୋର ଅଭିନନ୍ଦନ । ସେମାନଙ୍କ ଭବିଷ୍ୟତର ପ୍ରୟାସ ପାଇଁ ଶୁଭେଚ୍ଛା ଜଣାଉଛି ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସିଧି ବସ ଦୁର୍ଘଟଣା ନେଇ ପ୍ରଧାନମନ୍ତ୍ରୀଙ୍କ ଶୋକ; ଘୋଷଣା କଲେ ଅନୁକମ୍ପା ରାଶି
ମଧ୍ୟପ୍ରଦେଶର ସିଧିଠାରେ ଘଟିଥିବା ବସ ଦୁର୍ଘଟଣା ଜନିତ ଜୀବନହାନି ଲାଗି ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଶୋକ ବ୍ୟକ୍ତ କରିଛନ୍ତି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ ତରଫରୁ ଟ୍ଵିଟ କରି କୁହାଯାଇଛି ଯେ, "ମଧ୍ୟପ୍ରଦେଶର ସିଧିଠାରେ ଘଟିଥିବା ବସ ଦୁର୍ଘଟଣା ଅତି ଦୁର୍ଭାଗ୍ୟପୂର୍ଣ୍ଣ । ମୃତାହତଙ୍କ ପରିବାର ପ୍ରତି ସମବେଦନା । ଉଦ୍ଧାର ଏବଂ ରିଲିଫ କାର୍ଯ୍ୟରେ ସ୍ଥାନୀୟ ପ୍ରଶାସନ ସକ୍ରିୟ ଭାବେ ଜଡିତ ଅଛନ୍ତି” ।
ପ୍ରଧାନମନ୍ତ୍ରୀ ମଧ୍ୟ ଅନୁକମ୍ପା ରାଶି ଘୋଷଣା କରିଛନ୍ତି । ଦୁର୍ଘଟଣାରେ ପ୍ରାଣ ହରାଇଥିବା ପ୍ରତ୍ୟେକ ମୃତ ବ୍ୟକ୍ତିଙ୍କ ନିକଟତମ ସମ୍ପର୍କୀୟଙ୍କୁ 2 ଲକ୍ଷ ଟଙ୍କା ଅନୁକମ୍ପା ରାଶି ପ୍ରଧାନମନ୍ତ୍ରୀଙ୍କ ଜାତୀୟ ରିଲିଫ ପାଣ୍ଠିରୁ ପ୍ରଦାନ କରିବା ପାଇଁ ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀ ଅନୁମୋଦନ କରିଛନ୍ତି । ସେହିଭଳି ଦୁର୍ଘଟଣାରେ ଗୁରୁତର ଭାବେ ଆହତ ହୋଇଥିବା ବ୍ୟକ୍ତିମାନଙ୍କୁ 50 ହଜାର ଟଙ୍କା ପ୍ରଦାନ କରାଯିବ” ।
ସ୍ଵରାଷ୍ଟ୍ର ବ୍ୟାପାର ମନ୍ତ୍ରଣାଳୟ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ କେନ୍ଦ୍ର ସରକାର ସିକ୍କିମ ସହିତ ସମ୍ପୂର୍ଣ୍ଣ ଭାବରେ ରହିଛନ୍ତି
ରାଜ୍ୟ ବିପର୍ଯ୍ୟୟ ମୁକାବିଲା ପାଣ୍ଠି  ରୁ ସିକ୍କିମକୁ ଏହାର ଅଂଶ ବ୍ୟବହାର ପାଇଁ କେନ୍ଦ୍ର ମଞ୍ଜୁର କରିଛି
ରାଜ୍ୟରେ ହୋଇଥିବା କ୍ଷୟକ୍ଷତିର ଆକଳନ କରିବାକୁ ଆନ୍ତଃ ମନ୍ତ୍ରୀସ୍ତରୀୟ କେନ୍ଦ୍ରୀୟ ଦଳ  ଗଠନ କରାଯାଇଛି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ୱରେ କେନ୍ଦ୍ର ସରକାର ସିକ୍କିମ ସହ ଏହି ଜଟିଳ ପରିସ୍ଥିତିରେ ସମ୍ପୂର୍ଣ୍ଣ ଭାବରେ ରହିଛନ୍ତି। ସିକ୍କିମ ସରକାରଙ୍କୁ ସମସ୍ତ ସମ୍ଭାବ୍ୟ ସହାୟତା ପାଇଁ କେନ୍ଦ୍ର ସରକାର ନିଶ୍ଚିତ କରିଛନ୍ତି। କେନ୍ଦ୍ର ଗୃହ ତଥା ସମବାୟ ମନ୍ତ୍ରୀ ଶ୍ରୀ ଅମିତ ଶାହ 2023-24 ବର୍ଷ ପାଇଁ ସିକ୍କିମର ପ୍ରଭାବିତ ଲୋକଙ୍କୁ ରିଲିଫ ବ୍ୟବସ୍ଥା ଯୋଗାଇବା ପାଇଁ ରାଜ୍ୟ ବିପର୍ଯ୍ୟୟ ମୁକାବିଲା ପାଣ୍ଠି  ର ସେଣ୍ଟ୍ରାଲ୍ ସେୟାରର 44.80 କୋଟି ଟଙ୍କାର ଉଭୟ କିସ୍ତି ପ୍ରଦାନକୁ ଅନୁମୋଦନ କରିଛନ୍ତି। ଅନ୍ୟପକ୍ଷରେ, ଗ୍ଲାସିୟାଲ୍ ଲେକ ଆଉଟବର୍ଷ୍ଟ ବନ୍ୟା  / କ୍ଲାଉଡ୍ ବର୍ଷ୍ଟ ଯୋଗୁଁ ହୋଇଥିବା କ୍ଷୟକ୍ଷତିର ଆକଳନ କରିବାକୁ ଗୃହ ମନ୍ତ୍ରଣାଳୟ ଏକ ଆନ୍ତ ମନ୍ତ୍ରୀସ୍ତରୀୟ କେନ୍ଦ୍ରୀୟ ଦଳ  ଗଠନ କରିଛି, ଯାହା ରାଜ୍ୟର ପ୍ରଭାବିତ ଅଞ୍ଚଳକୁ ଖୁବ୍ ଶୀଘ୍ର ପରିଦର୍ଶନ କରିବ। ଆଇଏମସିଟି ର ମୂଲ୍ୟାଙ୍କନ ଉପରେ ଆଧାର କରି, ଜାତୀୟ ବିପର୍ଯ୍ୟୟ ମୁକାବିଲା ପାଣ୍ଠି  ରୁ ସିକ୍କିମକୁ ଧାର୍ଯ୍ୟ ପ୍ରକ୍ରିୟା ଅନୁଯାୟୀ ଅତିରିକ୍ତ କେନ୍ଦ୍ରୀୟ ସହାୟତା ଅନୁମୋଦିତ ହେବ।
ଅକ୍ଟୋବର 4 ତାରିଖ ସକାଳେ, ଜିଏଲଓଏଫ / ବାଦଲ ଫଟା ବର୍ଷା / ବ୍ୟାପକ ବନ୍ୟା ପରିସ୍ଥିତି ଯୋଗୁଁ ତିସ୍ତା ନଦୀରେ ହଠାତ୍ ପ୍ରବାହ ବୃଦ୍ଧି ପାଇଲା, ଯାହା ଏନଏଚ-10 ର କିଛି ଅଂଶ, ଚୁଙ୍ଗଥାଙ୍ଗ ଡ୍ୟାମକୁ ଧୋଇ ଦେଇଥିଲା। ଏହା ସହିତ ସିକ୍କିମରେ ନଦୀ ଉପତ୍ୟକାର ଉପର ମୁଣ୍ଡରେ ଅନେକ ଛୋଟ ସହର ଏବଂ ଅନେକ ଭିତ୍ତିଭୂମି ପ୍ରକଳ୍ପ ବ୍ୟାପକ ଭାବରେ କ୍ଷତିଗ୍ରସ୍ତ ହୋଇଛି।
ସିକ୍କିମର ସ୍ଥିତିକୁ 24x7 ଆଧାରରେ ସର୍ବୋଚ୍ଚ ସ୍ତରରେ କେନ୍ଦ୍ର ସରକାର ତୀକ୍ଷ୍ଣ ନଜର ରଖିଛନ୍ତି। ପରିସ୍ଥିତିର ମୁକାବିଲା ପାଇଁ ରାଜ୍ୟ ସରକାରଙ୍କ ଉଦ୍ୟମକୁ ସଠିକ୍ ରୂପେ ଯୋଗାଇବା ପାଇଁ କେନ୍ଦ୍ର ସରକାର ସିକ୍କିମ ସରକାରଙ୍କୁ ସଂପୂର୍ଣ୍ଣ ସହାୟତା ଯୋଗାଉଛନ୍ତି। ପ୍ରଦାନ କରାଯାଇଥିବା ଲଜିଷ୍ଟିକ୍ ସହାୟତାରେ ଜାତୀୟ ବିପର୍ଯ୍ୟୟ ମୁକାବିଲା ଫୋର୍ସ  ର ପର୍ଯ୍ୟାପ୍ତ ଦଳ ନିୟୋଜନ ଅନ୍ତର୍ଭୁକ୍ତ; ଆବଶ୍ୟକ ସନ୍ଧାନ ଏବଂ ଉଦ୍ଧାର ଉପକରଣ ସହିତ ଭାରତୀୟ ବାୟୁସେନା ହେଲିକପ୍ଟର ଏବଂ ସେନା କର୍ମଚାରୀ ମଧ୍ୟ ଏହି କାର୍ଯ୍ୟରେ ସାମିଲ୍ ହୋଇଛନ୍ତି। ଅନ୍ୟପକ୍ଷରେ, ଶକ୍ତି, ଟେଲିକମ୍ ଏବଂ ସଡକ, ରାଜପଥ ଏବଂ ପରିବହନ ମନ୍ତ୍ରଣାଳୟର ବୈଷୟିକ ଦଳ ରାଜ୍ୟରେ କ୍ଷତିଗ୍ରସ୍ତ ଭିତ୍ତିଭୂମି ଏବଂ ଯୋଗାଯୋଗ ନେଟୱାର୍କର ଠିକ୍ ସମୟରେ ପୁନରୁଦ୍ଧାର ପାଇଁ ସହାୟତା କରୁଛନ୍ତି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଇଣ୍ଡୋନେସିଆର ବାଲି ଠାରେ ଭାରତୀୟ ସମୁଦାୟଙ୍କ ସହିତ ମତ ବିନିମୟ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୧୫ ନଭେମ୍ବର ୨୦୨୨ରେ ଇଣ୍ଡୋନେସିଆର ବାଲି ଠାରେ ୮୦୦ରୁ ଊର୍ଦ୍ଧ୍ବ ଭାରତୀୟ ସମୁଦାୟ ଏବଂ ବନ୍ଧୁମାନଙ୍କୁ ଉଦବୋଧନ ଦେବା ସହିତ ସେମାନଙ୍କ ସହିତ ମତ ବିନିମୟ କରିଛନ୍ତି । ସମଗ୍ର ଇଣ୍ଡୋନେସିଆରୁ ବିଭିନ୍ନ ବର୍ଗର ସକ୍ରିୟ ଜନସାଧାରଣ ଏହି କାର୍ଯ୍ୟକ୍ରମରେ ସମବେତ ହୋଇଥିଲେ ।
ପ୍ରଧାନମନ୍ତ୍ରୀ ତାଙ୍କ ଅଭିଭାଷଣରେ, ଭାରତ ଏବଂ ଇଣ୍ଡୋନେସିଆ ମଧ୍ୟରେ ରହିଥିବା ସାଂସ୍କୃତିକ ଏବଂ ସଭ୍ୟତାଗତ ସମ୍ପର୍କ ବିଷୟରେ ଆଲୋକପାତ କରିଥିଲେ । ଦୁଇ ଦେଶ ମଧ୍ୟରେ ରହିଥିବା ସାଂସ୍କୃତିକ ଏବଂ ବାଣିଜ୍ୟିକ ସମ୍ପର୍କକୁ ଲୋକଲୋଚନକୁ ଆଣିବା ଲାଗି ପ୍ରାଚୀନ ‘‘ବାଲି ଯାତ୍ରା’’ ପରମ୍ପରା ବିଷୟରେ ସେ ଉଲ୍ଲେଖ କରିଥିଲେ । ବିଭିନ୍ନ କ୍ଷେତ୍ରରେ ଭାରତ ଏବଂ ଇଣ୍ଡୋନେସିଆ ମଧ୍ୟରେ ରହିଥିବା ସମାନତା ବିଷୟରେ ମଧ୍ୟ ସେ ଆଲୋକପାତ କରିଥିଲେ ।
କଠିନ ପରିଶ୍ରମ ଏବଂ ସେମାନେ ଗ୍ରହଣ କରିଥିବା ମାତୃଭୂମି ପ୍ରତି ସମର୍ପଣ ଜରିଆରେ ଭାରତର ସମ୍ମାନ ଏବଂ ପରିଚୟ ବୃଦ୍ଧି ଦିଗରେ ଭାରତୀୟ ସମୁଦାୟ ସଦସ୍ୟମାନଙ୍କ ଭୂମିକାକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ । ଭାରତ-ଇଣ୍ଡୋନେସିଆ ସମ୍ପର୍କରେ ରହିଥିବା ସକାରାତ୍ମକ ଦିଗ ଏବଂ ଏହି ସମ୍ପର୍କକୁ ସୁଦୃଢ଼ କରିବାରେ ଭାରତୀୟ ସମୁଦାୟଙ୍କ ଗୁରୁତ୍ବପୂର୍ଣ୍ଣ ଭୂମିକାକୁ ପ୍ରଧାନମନ୍ତ୍ରୀ ପ୍ରଶଂସା କରିଥିଲେ ।
ପ୍ରଧାନମନ୍ତ୍ରୀ ଭାରତର ବିକାଶଧାରା, ଏହାର ସଫଳତା, ଡିଜିଟାଲ ପ୍ରଯୁକ୍ତି, ଅର୍ଥ, ସ୍ବାସ୍ଥ୍ୟ, ଦୂରସଞ୍ଚାର ଏବଂ ମହାକାଶ ଭଳି କ୍ଷେତ୍ରରେ ଏହାର ଉପଲବ୍ଧି ଏବଂ ସଫଳତା ବିଷୟରେ ଆଲୋକପାତ କରିଥିଲେ । ସେ ଆହୁରି କହିଥିଲେ ଯେ, ବିକାଶ ପାଇଁ ଭାରତର ଭବିଷ୍ୟତ ଯୋଜନାରେ ବିଶ୍ବର ରାଜନୈତିକ ଓ ଆର୍ଥିକ ଆକାଂକ୍ଷା ସାମିଲ ରହିଛି ଏବଂ ଆତ୍ମନିର୍ଭର ଭାରତର ସଂକଳ୍ପରେ ବିଶ୍ବ କଲ୍ୟାଣର ଭାବନା ନିହିତ ଅଛି ।
ଆସନ୍ତା ୮ରୁ ୧୦ ଜାନୁଆରୀ, ୨୦୨୩ରେ ମଧ୍ୟପ୍ରଦେଶର ଇନ୍ଦୋର ଠାରେ ଅନୁଷ୍ଠିତ ହେବାକୁ ଥିବା ପରବର୍ତ୍ତୀ ପ୍ରବାସୀ ଭାରତୀୟ ଦିବସ ସମ୍ମିଳନୀ ଏବଂ ଏହାପରେ ଗୁଜରାଟରେ ଅନୁଷ୍ଠିତ ହେବାକୁ ଥିବା ଗୁଡ଼ି ମହୋତ୍ସବରେ ଅଂଶଗ୍ରହଣ କରିବା ଲାଗି ପ୍ରଧାନମନ୍ତ୍ରୀ ଭାରତୀୟ ସମୁଦାୟର ସଦସ୍ୟ ଏବଂ ବନ୍ଧୁମାନଙ୍କୁ ନିମନ୍ତ୍ରଣ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପୂର୍ବତନ ରାଜ୍ୟପାଳ ଶ୍ରୀ ଓପି କୋହଲିଙ୍କ ବିୟୋଗରେ ପ୍ରଧାନମନ୍ତ୍ରୀଙ୍କ ଶୋକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ପୂର୍ବତନ ରାଜ୍ୟପାଳ ଶ୍ରୀ ଓପି କୋହଲିଙ୍କ ବିୟୋଗରେ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ୱିଟରେ ପ୍ରଧାନମନ୍ତ୍ରୀ କହିଛନ୍ତି;
“ଶ୍ରୀ ଓପି କୋହଲି ଜୀଙ୍କ ବିୟୋଗରେ ଦୁଃଖିତ । ଦିଲ୍ଲୀରେ ଆମ ଦଳକୁ ମଜବୁତ କରିବାରେ ସେ ପ୍ରମୁଖ ଭୂମିକା ତୁଲାଇଥିଲେ । ସାଂସଦ ଓ ରାଜ୍ୟପାଳ ଭାବେ ଲୋକକଲ୍ୟାଣ ପ୍ରସଙ୍ଗକୁ ସେ ଗୁରୁତ୍ୱ ଦେଉଥିଲେ । ଶିକ୍ଷା କ୍ଷେତ୍ର ପ୍ରତି ମଧ୍ୟ ସେ ଅନୁରାଗୀ ଥିଲେ । ତାଙ୍କ ପରିବାରକୁ ସମବେଦନା ଜଣାଉଛି । ଓମ ଶାନ୍ତି ।”
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଧାନମନ୍ତ୍ରୀ ନୂଆ ବର୍ଷରେ ଦେଶବାସୀଙ୍କୁ ଅଭିନନ୍ଦନ ଜଣାଇଛନ୍ତି
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଦେଶବାସୀଙ୍କୁ ନୂତନ ବର୍ଷର ଶୁଭେଚ୍ଛା ଜଣାଇଛନ୍ତି ।
ଏକ ଟୁଇଟରେ ପ୍ରଧାନମନ୍ତ୍ରୀ କହିଛନ୍ତି;
“ଖୁସିର ୨୦୨୨!
ଏହି ବର୍ଷ ସମସ୍ତଙ୍କ ଜୀବନରେ ପ୍ରଚୁର ଆନନ୍ଦ ଆସୁ ଏବଂ ସ୍ୱାସ୍ଥ୍ୟ ଉତ୍ତମ ରହୁ ।
ପ୍ରଗତି ଏବଂ ସମୃଦ୍ଧିର ନୂତନ ଉଚ୍ଚତାକୁ ମାପିବା ଜାରି ରଖିବା ଏବଂ ଆମର ମହାନ ସ୍ୱାଧୀନତା ସଂଗ୍ରାମୀଙ୍କ ସ୍ୱପ୍ନକୁ ସାକାର କରିବା ପାଇଁ ଆହୁରି କଠିନ ପରିଶ୍ରମ କରିବା ।”
Happy 2022!
— Narendra Modi  January 1, 2022
May this year bring abundance of joy and good health in everyone’s lives.
May we keep scaling new heights of progress and prosperity, and work even harder to fulfil the dreams of our great freedom fighters. pic.twitter.com/dHoaD4tbpk
HS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ହନୁମାନ ଜୟନ୍ତୀର ଶୁଭ ଅବସରରେ ଦେଶବାସୀଙ୍କୁ ପ୍ରଧାନମନ୍ତ୍ରୀଙ୍କ ଶୁଭେଚ୍ଛା
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ହନୁମାନ ଜୟନ୍ତୀର ଶୁଭ ଅବସରରେ ଦେଶବାସୀଙ୍କୁ ଶୁଭେଚ୍ଛା ଜଣାଇଛନ୍ତି ।
ଏକ ଟ୍ଵିଟ୍ ମାଧ୍ୟମରେ ଶ୍ରୀ ମୋଦୀ କହିଛନ୍ତି, “ହନୁମାନ ଜୟନ୍ତୀର ଶୁଭ ଅବସର ହେଉଛି କରୁଣା ଏବଂ ନିଷ୍ଠାକୁ ସ୍ମରଣ କରିବାର ଦିନ । କରୋନା ବିରୋଧୀ ଲଢେଇରେ ପ୍ରଧାନମନ୍ତ୍ରୀ ପ୍ରଭୁ ହନୁମାନଙ୍କ ଆଶୀର୍ବାଦ ଲୋଡିଥିଲେ ଏବଂ ତାଙ୍କ ଜୀବନ ଓ ଆଦର୍ଶ ଆମ ସମସ୍ତଙ୍କୁ ପ୍ରେରଣା ଯୋଗାଇ ଚାଲୁଥାଉ ବୋଲି ଇଚ୍ଛା ପ୍ରକଟ କରିଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
କାର୍ଯ୍ୟକାଳର ଦୁଇ ବର୍ଷ ପୂର୍ତ୍ତି ଅବସରରେ ବାଚସ୍ପତି ଶ୍ରୀ ଓମ ବିର୍ଲାଙ୍କୁ ଶୁଭେଚ୍ଛା ଜଣାଇଲେ ପ୍ରଧାନମନ୍ତ୍ରୀ
ଲୋକସଭା ବାଚସ୍ପତି ଶ୍ରୀ ଓମ ବିର୍ଲା ତାଙ୍କ କାର୍ଯ୍ୟକାଳର ଦୁଇ ବର୍ଷ ପୂର୍ତ୍ତି କରିଥିବାରୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ତାଙ୍କୁ ଶୁଭେଚ୍ଛା ଜଣାଇଛନ୍ତି ।
ଟ୍ଵିଟ୍ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି:
“ବିଗତ ଦୁଇ ବର୍ଷ ମଧ୍ୟରେ ଶ୍ରୀ ଓମ ବିର୍ଲା ଜୀ ଅନେକ ପଦକ୍ଷେପ ଗ୍ରହଣ କରିଛନ୍ତି ଯାହା ଆମ ସଂସଦୀୟ ଗଣତନ୍ତ୍ରକୁ ସମୃଦ୍ଧ କରିବା ସହିତ ଉତ୍ପାଦକତା ବୃଦ୍ଧି ପାଇଛି, ଫଳରେ ବହୁ ଐତିହାସିକ ତଥା ଜନପୋଯୋଗୀ ଆଇନ ପାରିତ ହୋଇଛି । ତାଙ୍କୁ ଅଭିନନ୍ଦନ!
ସୂଚନାଯୋଗ୍ୟ ଯେ, ପ୍ରଥମ ଥରର ସାଂସଦ, ଯୁବ ସାଂସଦ ଏବଂ ମହିଳା ସାଂସଦମାନଙ୍କୁ ଗୃହରେ କହିବାର ସୁଯୋଗ ଦେବା ଉପରେ ଶ୍ରୀ ଓମ ବିର୍ଲା ଜୀ ବିଶେଷ ଗୁରୁତ୍ୱ ଦେଇଛନ୍ତି । ଏହା ସହିତ ବିଭିନ୍ନ କମିଟିକୁ ମଧ୍ୟ ସେ ମଜବୁତ କରିଛନ୍ତି, ଯାହାର ଭୂମିକା ଆମ ଗଣତନ୍ତ୍ରରେ ଗୁରୁତ୍ୱପୂର୍ଣ୍ଣ” ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭୁବନେଶ୍ବର ଏମ୍ସରେ ସ୍ବାସ୍ଥ୍ୟ ସେବା ସ୍ଥିତି ଅନୁଧ୍ୟାନ କଲେ କେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ
ଏମ୍ସ ପରିସରରେ ବହୁମୁଖୀ ଅଟ୍ଟାଳିକାକୁ କଲେ ଉଦଘାଟନ
ସମସ୍ତଙ୍କୁ ଶସ୍ତା ଓ ସୁଭଲ ସ୍ବାସ୍ଥ୍ୟ ସେବା ଯୋଗାଇ ଦେବା ଦିଗରେ ସରକାର ସଂକଳ୍ପବଦ୍ଧ : କେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ରମନ୍ତ୍ରୀ ଡାକ୍ତର ଭାରତୀ ପ୍ରବୀଣ ପୱାର
କେନ୍ଦ୍ର ସ୍ବାସ୍ଥ୍ୟ ଓ ପରିବାର କଲ୍ୟାଣ ରାଷ୍ଟ୍ର ମନ୍ତ୍ରୀ ଡାକ୍ତର ଭାରତୀ ପ୍ରବୀଣ ପୱାର ରବିବାର ଭୁବନେଶ୍ବର ଏମ୍ସ ପରିଦର୍ଶନ କରି ସ୍ବାସ୍ଥ୍ୟ ସେବା ସ୍ଥିତି ଅନୁଧ୍ୟାନ କରିଛନ୍ତି । ଏମ୍ସ ପରିସରରେ ଡାକ୍ତର, ସ୍ବାସ୍ଥ୍ୟ କର୍ମୀ ଓ ବରିଷ୍ଠ ଅଧିକାରୀମାନଙ୍କୁ ସମ୍ବୋଧିତ କରି ଡାକ୍ତର ପୱାର କହିଥିଲେ ଯେ, ପ୍ରଧାନମନ୍ତ୍ରୀ ନରେନ୍ଦ୍ର ମୋଦୀଙ୍କ ନେତୃତ୍ବାଧୀନ ସରକାର ସମସ୍ତଙ୍କୁ ଶସ୍ତା ଓ ସୁଭଲ ସ୍ବାସ୍ଥ୍ୟସେବା ଯୋଗାଇ ଦେବା ଲାଗି ସଂକଳ୍ପବଦ୍ଧ।
କେନ୍ଦ୍ର ମନ୍ତ୍ରୀ ବରିଷ୍ଠ ଅଧିକାରୀମାନଙ୍କ ସହିତ ଏମ୍ସର ପରିଚାଳନା କାର୍ଯ୍ୟ ସମୀକ୍ଷା କରିଥିଲେ। ଏମ୍ସ ଅଧିକାରୀମାନଙ୍କ ସହିତ ମତବିନିମୟ କରି କେନ୍ଦ୍ର ମନ୍ତ୍ରୀ କହିଥିଲେ ଯେ, ନାଗରିକଙ୍କୁ ସ୍ବାସ୍ଥ୍ୟସେବା ଯୋଗାଇ ଦେବା ଲାଗି ସରକାର ପ୍ରଧାନମନ୍ତ୍ରୀ ଜନ ଆରୋଗ୍ୟ ଯୋଜନା ଓ ଇ-ସଞ୍ଜିବନୀ ଭଳି ବିଭିନ୍ନ କାର୍ଯ୍ୟକ୍ରମ ହାତକୁ ନେଇଛନ୍ତି ।
ଗରିବ ଓ ବଞ୍ଚିତ ବର୍ଗର ନାଗରିକମାନଙ୍କୁ ସ୍ବାସ୍ଥ୍ୟ ସେବା ଯୋଗାଇ ଦେବା ପାଇଁ ସମର୍ପିତ ହୋଇ କାର୍ଯ୍ୟ କରିବା ଲାଗି ଏମ୍ସ ଅଧିକାରୀମାନଙ୍କୁ କେନ୍ଦ୍ର ସ୍ବାସ୍ଥ୍ୟ ରାଷ୍ଟ୍ରମନ୍ତ୍ରୀ ଆହ୍ବାନ କରିଥିଲେ । ସେ ମଧ୍ୟ ଟେଲିମେଡ଼ିସିନ ସେବାକୁ ସୁଦୃଢ଼ କରିବା ଏବଂ ଅଧିକ ସମୟ ଧରି ଚିକିତ୍ସା ପାଇଁ ଅପେକ୍ଷା କରୁଥିବା ରୋଗୀଙ୍କ ସମସ୍ୟା ଦୂର କରିବା ଲାଗି ପରାମର୍ଶ ଦେଇଥିଲେ । ଏହାଦ୍ବାରା ଅଧିକ ସଂଖ୍ୟକ ରୋଗୀଙ୍କୁ ଚିକିତ୍ସା ସେବା ମିଳିପାରିବ ବୋଲି ସେ କହିଥିଲେ ।
ଏହି ଅବସରରେ ଏମ୍ସ ପରିସରରେ ଏକ ବହୁମୁଖି ଅଟ୍ଟାଳିକାକୁ କେନ୍ଦ୍ର ମନ୍ତ୍ରୀ ଉଦଘାଟନ କରିଥିଲେ ଏବଂ କ୍ୟାମ୍ପସରେ ଥିବା ପୂର୍ବତନ ପ୍ରଧାନମନ୍ତ୍ରୀ ଅଟଳ ବିହାରୀ ବାଜପେୟୀଙ୍କ ପ୍ରତିମୂର୍ତ୍ତିରେ ପୁଷ୍ପମାଲ୍ୟ ଅର୍ପଣ କରିଥିଲେ ।
ସ୍ୱାସ୍ଥ୍ୟ ଓ ପରିବାର ମନ୍ତ୍ରଣାଳୟ
ଭାରତରେ କରୋନା ସକ୍ରିୟ ମାମଲାର ନିରନ୍ତର ହ୍ରାସ ଧାରା ଜାରି; ଆଜି 3.32 ଲକ୍ଷ
ଦୈନିକ ନୂଆ କରୋନା ମାମଲା ବିଗତ 17 ଦିନ ଧରି 40 ହଜାର ତଳେ ରହୁଛି
ବିଗତ 11 ଦିନ ଧରି ଦୈନିକ କରୋନା ମୃତ୍ୟୁ 5 ଶହ ତଳେ ରହୁଛି
ଭାରତର କରୋନା ସକ୍ରିୟ ମାମଲାର ଗତି ଲଗାତର ଭାବେ ହ୍ରାସ ପାଇବାରେ ଲାଗିଛି । ଆଜି ଦିନରେ ଦେଶରେ ମୋଟ ସକ୍ରିୟ ମାମଲା ରହିଛି 3,32,002 । ଭାରତର ବର୍ତ୍ତମାନ ସକ୍ରିୟ ମାମଲା ମୋଟ ପଜିଟିଭ ମାମଲାର ମାତ୍ର 3.34% ରହିଛି ।
ଗତ 24 ଘଣ୍ଟା ମଧ୍ୟରେ ଭାରତରେ ମାତ୍ର 26,382 ଜଣ କରୋନାରେ ଆକ୍ରାନ୍ତ ହୋଇଛନ୍ତି । ଏହି ସମୟରେ ମଧ୍ୟ ଭାରତରେ 33,813 ଜଣ ସୁସ୍ଥ ହୋଇଛନ୍ତି, ଯାହାଦ୍ୱାରାକି ସକ୍ରିୟ କରୋନା ମାମଲାରେ ସିଧାସଳଖ 7,818 ହ୍ରାସ ପାଇଛି ।
ବିଗତ 17 ଦିନ ଧରି ଭାରତରେ ଦୈନିକ ନୂଆ କରୋନା ମାମଲା 40 ହଜାରରୁ ତଳେ ରହିଛି ।
ପ୍ରତି ଦଶଲକ୍ଷ ଜନସଂଖ୍ୟାରେ ନୂଆ କରୋନା ଆକ୍ରାନ୍ତ ହେବା କ୍ଷେତ୍ରରେ ଗତ ସାତ ଦିନ ଧରି ବିଶ୍ୱରେ ଭାରତ ଅନ୍ୟତମ ସର୍ବନିମ୍ନ ରାଷ୍ଟ୍ର ଭାବେ ରହିଛି ।
ଦେଶରେ କରୋନାରୁ ସୁସ୍ଥ ହେଉଥିବା ମୋଟ ସଂଖ୍ୟା 94.5 ଲକ୍ଷ କୁ ଅତିକ୍ରମ କରିପାରିଛି । ସୁସ୍ଥତା ହାର ମଧ୍ୟ 95.21% ରହିଛି ।
ନୂଆ ସୁସ୍ଥଙ୍କ ମଧ୍ୟରୁ 76.43% ଲୋକ ଆସିଛନ୍ତି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
କେରଳରେ ଗତ 24 ଘଣ୍ଟା ମଧ୍ୟରେ ସର୍ବାଧିକ 5,066 ଜଣ ସୁସ୍ଥ ହୋଇଛନ୍ତି । ସେହିପରି ଏହି ଅବଧିରେ ମହାରାଷ୍ଟ୍ରରେ 4,395 ଜଣ ଏବଂ ପଶ୍ଚିମବଙ୍ଗରେ 2,965 ଜଣ ସୁସ୍ଥ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଆସିଥିବା ନୂଆ କରୋନା ମାମଲା ଗୁଡ଼ିକ ମଧ୍ୟରୁ 75.84% ଆସିଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ ।
ଗତ 24 ଘଣ୍ଟା ମଧ୍ୟରେ କେରଳରୁ ସର୍ବାଧିକ 5,218 ଜଣ କରୋନା ଆକ୍ରାନ୍ତ ଚିହ୍ନଟ ହୋଇଛନ୍ତି । ଏହା ପଛକୁ ମହାରାଷ୍ଟ୍ରରେ 3,442 ଏବଂ ପଶ୍ଚିମବଙ୍ଗରେ 2,289 ଜଣ ଆକ୍ରାନ୍ତ ହୋଇଛନ୍ତି ।
ଗତ 24 ଘଣ୍ଟା ମଧ୍ୟରେ ଦେଶରେ ମୋଟ 387 କରୋନା ମୃତ୍ୟୁ ହୋଇଛି ।
ଏହି ମୃତ୍ୟୁରୁ 75.19% ହୋଇଛି 10 ରାଜ୍ୟ/କେନ୍ଦ୍ରଶାସିତ ଅଞ୍ଚଳରୁ । ମହାରାଷ୍ଟ୍ରରେ ସର୍ବାଧିକ 70 ଜଣଙ୍କ ମୃତ୍ୟୁ ହୋଇଛି । ଏହା ପଛକୁ ପଶ୍ଚିମବଙ୍ଗେରେ 45 ଏବଂ ଦିଲ୍ଲୀରେ 41 ଜଣଙ୍କ ମୃତ୍ୟୁ ହୋଇଛି ।
ଭାରତରେ ଦୈନିକ କରୋନା ମୃତ୍ୟୁ ମାମଲା କ୍ରମାଗତ ହ୍ରାସ ପାଇ ଚାଲିଛି । ବିଗତ 11 ଦିନ ଧରି ଦୈନିକ 5 ଶହରୁ କମ୍ ମୃତ୍ୟୁ ହେଉଛି ।
ପ୍ରତି ଦଶ ଲକ୍ଷ ଜନସଂଖ୍ୟାରେ ଭାରତରେ ଗତ 7 ଦିନ ମଧ୍ୟୟରେ ଦୈନିକ କରୋନା ମୃତ୍ୟୁ  ବିଶ୍ୱରେ ସର୍ବନିମ୍ନ ରହିଛି ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଭାରତରେ ପହଞ୍ଚିବା ପରେ ବେଙ୍ଗାଲୁରୁ ହାଲ ବିମାନବନ୍ଦର ବାହାରେ ଭବ୍ୟ ସ୍ୱାଗତ ଅବସରରେ ପ୍ରଧାନମନ୍ତ୍ରୀଙ୍କ ଅଭିଭାଷଣ
ଭାରତ ମାତା କୀ ଜୟ, ଭାରତ ମାତା କୀ ଜୟ,
ଭାରତ ମାତା କୀ ଜୟ, ଭାରତ ମାତା କୀ ଜୟ,
ଭାରତ ମାତା କୀ ଜୟ,
ମୋ ସହିତ ଆପଣମାନେ ଏକ ସ୍ଲୋଗାନ ଦିଅନ୍ତୁ, ଜୟ ଜବାନ - ଜୟ କିଷାନ, ଜୟ ଜବାନ - ଜୟ କିଷାନ,
ଆଗକୁ ମୁଁ ଆଉ ଏକ କଥା କହୁଛି । ମୁଁ କହିବି ଜୟ ବିଜ୍ଞାନ, ଆପଣମାନେ କହିବେ ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ଜବାନ - ଜୟ କିଷାନ, ଜୟ ଜବାନ - ଜୟ କିଷାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ ।
ସୂର୍ଯ୍ୟୋଦୟର ସମୟ, ଆଉ ବେଙ୍ଗାଲୁରୁର ଏହି ଦୃଶ୍ୟ ହେଉଛି, ଦେଶର ବୈଜ୍ଞାନିକମାନେ ଦେଶକୁ ଯେତେବେଳେ ଏତେ ବଡ଼ ଉପହାର ଦେଇଛନ୍ତି, ଏତେ ବଡ଼ ସିଦ୍ଧି ପ୍ରାପ୍ତ କରିଛନ୍ତି, ତେବେ ଯେଉଁ ଦୃଶ୍ୟ ଆଜି ବେଙ୍ଗାଲୁରୁରେ ମୋତେ ଦେଖିବାକୁ ମିଳିଛି, ତାହା ହିଁ ମୋତେ ଗ୍ରୀସରେ ମଧ୍ୟ ଦେଖିବାକୁ ମିଳିଲା । ଜୋହନ୍ସବର୍ଗରେ ମଧ୍ୟ ଦେଖିବାକୁ ମିଳିଲା । ବିଶ୍ୱର ପ୍ରତ୍ୟେକ କୋଣ ଅନୁକୋଣରେ ବିଜ୍ଞାନରେ ବିଶ୍ୱାସ କରୁଥିବା ନା କେବଳ ଭାରତୀୟ, ଭବିଷ୍ୟତକୁ ଦେଖି ପାରୁଥିବା, ମାନବତାକୁ ସମର୍ପିତ ସମସ୍ତ ଲୋକ ଏତେ ଆନନ୍ଦ ଉଲ୍ଲାସ ଏବଂ ଉତ୍ସାହରେ ଭରି ହୋଇ ରହିଛନ୍ତି । ଆପଣମାନେ ସକାଳୁ ସକାଳୁ ଏତେ ଶୀଘ୍ର ଆସିଗଲେ, ମୁଁ ନିଜକୁ ନିଜେ ଅଟକାଇ ରଖି ପାରୁ ନ ଥିଲି । କାରଣ ମୁଁ ଏଠାରୁ ଦୂର ବିଦେଶରେ ଥିଲି, ତେଣୁ ମୁଁ ସ୍ଥିର କଲି ଯେ ଭାରତ ଯିବି, ତେବେ ପ୍ରଥମେ ବେଙ୍ଗାଲୁରୁ ଯିବି, ସର୍ବପ୍ରଥମେ ମୁଁ ସେହି ବୈଜ୍ଞାନିକମାନଙ୍କୁ ପ୍ରଣାମ କରିବି । ଏବେ ଏତେ ଦୂରରୁ ଆସିବାର ଥିଲା ତେବେ କେତେବେଳେ ପହଂଚିବି 5-50 ମିନିଟ ଏପଟ- ସେପଟ ହୋଇ ଯାଇଥାଏ । ମୁଁ ଏଠାକାର ଆଦରଣୀୟ ମୁଖ୍ୟମନ୍ତ୍ରୀ ମହାଶୟ, ଉପ-ମୁଖ୍ୟମନ୍ତ୍ରୀ ମହାଶୟ, ରାଜ୍ୟପାଳ ସାହେବ ସେହି ସମସ୍ତଙ୍କୁ ଅନୁରୋଧ କରିଥିଲି, ଯେ ଆପଣମାନେ ଏତେ ଶୀଘ୍ର- ଶୀଘ୍ର କଷ୍ଟ ଉଠାଇବେ ନାହିଁ । ମୁଁ ତ ବୈଜ୍ଞାନିକମାନଙ୍କୁ ପ୍ରଣାମ କରି ଚାଲି ଆସିବି । ତେଣୁ ମୁଁ ସେମାନଙ୍କୁ ଅନୁରୋଧ କରିଥିଲି ଯେତେବେଳେ ମୁଁ ବିଧିବଦ୍ଧ ଭାବରେ କର୍ଣ୍ଣାଟକ ଆସିବି, ସେତେବେଳେ ନିଶ୍ଚିତ ମୁଖ୍ୟମନ୍ତ୍ରୀ ମହାଶୟ, ଉପ-ମୁଖ୍ୟମନ୍ତ୍ରୀ ମହାଶୟ ଯାହା ପ୍ରୋଟୋକଲ ଅଛି, ତାକୁ ନିଶ୍ଚୟ ପାଳନ କରିବି । କିନ୍ତୁ ସେମାନେ ସହଯୋଗ କଲେ ମୁଁ ସେମାନଙ୍କ ନିକଟରେ କୃତଜ୍ଞତା ବ୍ୟକ୍ତ କରୁଛି, ଅଭିନନ୍ଦନ ଜଣାଉଛି ।
ସାଥୀଗଣ,
ଏହି ସମୟ ଏଠାରେ ମୋର ଉଦବୋଧନ ଦେବାର ସମୟ ନୁହେଁ, କାରଣ ମୋର ମନ ସେହି ବୈଜ୍ଞାନିକମାନଙ୍କ ପାଖରେ ପହଞ୍ଚିବା ପାଇଁ ବହୁତ ଉତ୍ସୁକ ଅଛି, କିନ୍ତୁ ମୁଁ ଆପଣମାନଙ୍କୁ ଧନ୍ୟବାଦ ଜଣାଉଛି ଯେ ବେଙ୍ଗାଲୁରୁର ନାଗରିକମାନେ ଏବେ ମଧ୍ୟ ସେହି ମୁହୂର୍ତ୍ତର ଆନନ୍ଦ ଉଲ୍ଲାସ ଏବଂ ଉତ୍ସାହକୁ ମନ ପ୍ରାଣ ଦେଇ ଦେଖିଛନ୍ତି । ଏତେ ସକାଳୁ- ସକାଳୁ ମୁଁ ଦେଖୁଛି ଛୋଟ- ଛୋଟ ପିଲାମାନେ ମଧ୍ୟ ମୋତେ ଦେଖିବାକୁ ମିଳୁଛନ୍ତି । ଏମାନେ ହେଉଛନ୍ତି ଭାରତର ଭବିଷ୍ୟତ । ମୋ ସହିତ ପୁଣିଥରେ କୁହନ୍ତୁ ଭାରତ ମାତା କୀ ଜୟ, ଭାରତ ମାତା କୀ ଜୟ, ଭାରତ ମାତା କୀ ଜୟ, ଜୟ ଜବାନ- ଜୟ କିଷାନ, ଜୟ ଜବାନ - ଜୟ କିଷାନ, ଜୟ ଜବାନ - ଜୟ କିଷାନ, ଏବେ ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ, ଜୟ ବିଜ୍ଞାନ - ଜୟ ଅନୁସନ୍ଧାନ,
ବହୁତ - ବହୁତ ଧନ୍ୟବାଦ ସାଥୀଗଣ ।
ଉପରାଷ୍ଟ୍ରପତିଙ୍କ ସଚିବାଳୟ
କାର୍ଗିଲ ବିଜୟ ଦିବସ ଅବସରରେ ସଦନରେ ଉପରାଷ୍ଟ୍ରପତି ଏବଂ ରାଜ୍ୟସଭାର ସଭାପତିଙ୍କ ବକ୍ତବ୍ୟ
ମାନନୀୟ ସଦସ୍ୟଗଣ, ଆଜି କାର୍ଗିଲ ବିଜୟ ଦିବସର ୨୪ତମ ବର୍ଷ ପୂର୍ତ୍ତି ଅଟେ । ୧୯୯୯ ମସିହାରେ ଆଜିର ଦିନରେ ଆମର ବୀର ଯବାନମାନେ ନିଜର ଅଦମସ୍ୟ ସାହସ ଏବଂ ଦୃଢ଼ ସଂକଳ୍ପ ଦ୍ୱାରା କାର୍ଗିଲରେ ଆମ ସୀମାରୁ ଅନୁପ୍ରବେଶକାରୀଙ୍କୁ ଘଉଡ଼ାଇ ଦେଇଥିଲେ ।
ଆସନ୍ତୁ ଆମେ କାର୍ଗିଲ ଯୁଦ୍ଧରେ ସହିଦ୍ ହୋଇଥିବା ଲୋକମାନଙ୍କ ପ୍ରତି କୃତଜ୍ଞତାପୂର୍ବକ ନିଜର ମଥା ନୁଆଁଇବା । ଏହା ସହିତ ଆମ ସୈନ୍ୟବାହିନୀ ଏବଂ କର୍ମୀମାନଙ୍କୁ ମଧ୍ୟ ସଲାମ, ଯିଏ ଆମ ଦେଶ ପାଇଁ ସର୍ବୋଚ୍ଚ ବଳିଦାନ ଦେବା ପାଇଁ ସବୁବେଳେ ପ୍ରସ୍ତୁତ ରହିଥାଆନ୍ତି ।
ଆମର ସାହସୀ ସୈନିକମାନେ ଅନୁକରଣୀୟ ତଥା ନିଜର ଅଦମ୍ୟ ସାହସ ଦ୍ୱାରା, ଦୁର୍ଗମ ଅଞ୍ଚଳରୁ ଏବଂ ବହୁତ ପ୍ରତିକୂଳ ପାପ ସତ୍ତ୍ୱେ ମଧ୍ୟ ସାମ୍ନା କରି ଶତ୍ରୁମାନଙ୍କୁ ପରାସ୍ତ କରିଥିଲେ । ସେମାନଙ୍କର ଦୁଃସାହସିକତାର ଗାଥା ଆମକୁ ପ୍ରତ୍ୟେକ ଦିନ ଦେଶର ସେବା ପାଇଁ ପ୍ରେରଣା ଯୋଗାଇଥାଏ ।
ମାନନୀୟ ସଦସ୍ୟଗଣ, ଆସନ୍ତୁ କାର୍ଗିଲ ବିଜୟ ଦିବସ ପାଳନ କରିବା ଅବସରରେ ଆମର ବାହାଦୁର ସୈନିକମାନଙ୍କ ସର୍ବୋଚ୍ଚ ବଳିଦାନକୁ ସ୍ମରଣ କରିବା । ଏହା ଆପଣମାନଙ୍କ ପାଇଁ ଭାରତକୁ ସର୍ବାଗ୍ରେ ରଖିବା ପାଇଁ ନିଜକୁ ପୁନଃ ସମର୍ପିତ କରିବାର ମଧ୍ୟ ଅବସର ଅଟେ ।
ଏହି ପ୍ରତିଷ୍ଠଇତ ସଦନ ପକ୍ଷରୁ ଏବଂ ଆମମାନଙ୍କ ପକ୍ଷରୁ, ମୁଁ ହାର୍ଦ୍ଦିକ କୃତଜ୍ଞତା ବ୍ୟକ୍ତ କରୁଛି ଏବଂ ଆମର ସୈନିକମାନଙ୍କୁ ବିନମ୍ର ଶ୍ରଦ୍ଧାଞ୍ଜଳି ଅର୍ପଣ କରୁଛି । ମୁଁ ସଦସ୍ୟମାନଙ୍କୁ ଅନୁରୋଧ କରୁଛି ଯେ ସେମାନେ ନିଜ ସ୍ଥାନରେ ଛିଡ଼ା ହୋଇ ଆମର ବାହାଦୁର ସୈନିକମାନଙ୍କ ସ୍ମୃତିରେ ସମ୍ମାନ ସ୍ୱରୂପ ମୌନ ରହି ଶ୍ରଦ୍ଧାଞ୍ଜଳି ଅର୍ପଣ କରନ୍ତୁ ।
NS/MB
(Visitor Counter : 39
କ୍ୟାବିନେଟ
ଭାରତ ଏବଂ ସଂଯୁକ୍ତ ଆରବ ଏମିରାତ  ମଧ୍ୟରେ ଶିଳ୍ପ ଓ ଆଧୁନିକ ପ୍ରଯୁକ୍ତି କ୍ଷେତ୍ରରେ ସହଯୋଗ ପାଇଁ ରାଜିନାମା ପ୍ରସ୍ତାବକୁ କେନ୍ଦ୍ର ମନ୍ତ୍ରୀମଣ୍ଡଳର ମଞ୍ଜୁରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀଙ୍କ ଅଧ୍ୟକ୍ଷତାରେ କେନ୍ଦ୍ର ମନ୍ତ୍ରୀମଣ୍ଡଳ ଆଜି ଭାରତ ଏବଂ ସଂଯୁକ୍ତ ଆରବ ଏମିରାତ  ମଧ୍ୟରେ ଶିଳ୍ପ ଓ ଆଧୁନିକ ପ୍ରଯୁକ୍ତି କ୍ଷେତ୍ରରେ ସହଯୋଗ ପାଇଁ ଦ୍ୱିପାକ୍ଷିକ ରାଜିନାମା  ହସ୍ତାକ୍ଷର ପ୍ରସ୍ତାବକୁ ମଞ୍ଜୁରୀ ପ୍ରଦାନ କରିଛନ୍ତି ।
ଭାରତ ଏବଂ ସଂଯୁକ୍ତ ଆରବ ଏମିରାତ ମଧ୍ୟରେ ବଢି ଚାଲିଥିବା ଆର୍ଥିକ ଓ ବାଣିଜ୍ୟିକ ସମ୍ପର୍କ ଉଭୟ ଦେଶର ଦ୍ରୁତ ବଦଳୁଥିବା ତଥା ଗଭୀର ଦ୍ୱିପାକ୍ଷିକ ସମ୍ପର୍କକୁ ଦୃଢ ଏବଂ ମଜବୁତ କରିବାରେ ସହାୟକ ହେବ । ଭାରତ- ୟୁଏଇ ଦ୍ୱିପାକ୍ଷିକ ବାଣିଜ୍ୟ ୧୯୭୦ ଦଶକରେ ବାର୍ଷିକ ୧୮୦ ନିୟୁତ ଆମେରିକୀୟ ଡଲାର  ଥିବାବେଳେ ଭାରତ ସଂଯୁକ୍ତ ଆରବ ଏମିରାତକୁ, ଚୀନ ଓ ଆମେରିକା ପରେ ୨୦୧୯-୨୦ ବର୍ଷ ପାଇଁ ତୃତୀୟ ସବୁଠାରୁ ବଡ ବ୍ୟାବସାୟିକ ଭାଗୀଦାର ଭାବେ ଗ୍ରହଣ କରିବା ପରେ ଏହା ୬୦ ବିଲିୟନ ଆମେରିକୀୟ ଡଲାର କୁ ବୃଦ୍ଧି ପାଇଛି । ଏହାବ୍ୟତୀତ ୟୁଏଇ ଭାରତର ଦ୍ୱିତୀୟ ସବୁଠାରୁ ବଡ ରପ୍ତାନୀ ଗନ୍ତବ୍ୟ ପାଲଟିଛି  । ୨୦୧୯-୨୦ ବର୍ଷରେ ୨୯ ବିଲିୟନ ଆମେରିକୀୟ ଡଲାର ର ରପ୍ତାନୀ ହୋଇଛି । ଆକଳନ କରା ଯାଉଥିବା ୧୮ ବିଲିୟନ ଆମେରିକୀୟ ଡଲାର  ନିବେଶ ସହ ୟୁଏଇ ଭାରତର ଅଷ୍ଟମ ବୃହତ୍ତମ ନିବେଶକ ହୋଇପାରିଛି । ସେହିପରି ୟୁଏଇରେ ଭାରତୀୟ ପୁଞ୍ଜିନିବେଶ ପ୍ରାୟ ୮୫ ବିଲିୟନ ଆମେରିକୀୟ ଡଲାର  ରହିଛି । ।
ଭାରତ ଓ ୟୁଏଇ ମଧ୍ୟରେ ୧୮/୦୨/୨୦୨୨ରେ ଦ୍ୱିପାକ୍ଷିକ “ବ୍ୟାପକ ଅର୍ଥନୈତିକ ଭାଗିଦାରୀ ରାଜିନାମା”  ସ୍ୱାକ୍ଷର ହୋଇଥିଲା । ଏହି ରାଜିନାମା ଦ୍ୱାରା ଆଗାମୀ ପାଞ୍ଚ ବର୍ଷ ମଧ୍ୟରେ ଭାରତ ଓ ୟୁଏଇ ମଧ୍ୟରେ ବାଣିଜ୍ୟ ୬୦ ବିଲିୟନ ଆମେରିକୀୟ ଡଲାର ରୁ ୧୦୦ ବିଲିୟନ ଆମେରିକୀୟ ଡଲାର  ବୃଦ୍ଧି ପାଇବାର ସମ୍ଭାବନା ଅଛି ।
ଏହି ରାଜିନାମା ପ୍ରସ୍ତାବ ଅନୁଯାୟୀ ପାରସ୍ପରିକ ଲାଭପ୍ରଦ କ୍ଷେତ୍ର ଓ ସହଯୋଗ ପାଇଁ ନିମ୍ନ ପରିକଳ୍ପନାଗୁଡିକ କରାଯାଇଛି:
ଶିଳ୍ପ କ୍ଷେତ୍ରରେ ଯୋଗାଣ ଶୃଙ୍ଖଳ ବ୍ୟବସ୍ଥାରେ ଥିବା ସ୍ଥିତିସ୍ଥାପକତାକୁ ମଜବୁତ କରିବା
ନବୀକରଣ ଯୋଗ୍ୟ ଓ ଉର୍ଜା ଦକ୍ଷତା ବୃଦ୍ଧି
ସ୍ୱାସ୍ଥ୍ୟ ଓ ଜୀବ ବିଜ୍ଞାନ
ମହାକାଶ ବ୍ୟବସ୍ଥା
କୃତ୍ରିମ ବୁଦ୍ଧିମତା
ଶିଳ୍ପ ୪.୦ ସହାୟକ ପ୍ରଯୁକ୍ତି
ମାନକୀକରଣ, ମେଟ୍ରୋଲଜି, ସାଦୃଶ୍ୟ ନିର୍ଦ୍ଧାରଣ, ମାନ୍ୟତା ଓ ହଲାଲ ପ୍ରମାଣନ
ଏହି ରାଜିନାମା ପ୍ରସ୍ତାବର ଉଦ୍ଦେଶ୍ୟ ହେଲା ଉଭୟ ଦେଶର ବିକାଶଶୀଳ ଶିଳ୍ପ ସଂସ୍ଥାକୁ ନିବେଶ, ପ୍ରଯୁକ୍ତି ହସ୍ତାନ୍ତରଣ, ଶିଳ୍ପ ସଂସ୍ଥାଗୁଡିକରେ ପ୍ରମୁଖ ପ୍ରଯୁକ୍ତି ସ୍ଥାପନ କରିବା । ଏହାଦ୍ୱାରା ଅର୍ଥବ୍ୟବସ୍ଥାରେ ନିଯୁକ୍ତି ସୁଯୋଗ ସୃଷ୍ଟି ହେବାର ସମ୍ଭାବନା ରହିଛି ।
ଏହି ରାଜିନାମା ପ୍ରସ୍ତାବ କାର୍ଯ୍ୟାନ୍ୱୟନ ଦ୍ୱାରା ପାରସ୍ପରିକ ସହଯୋଗର ସମସ୍ତ କ୍ଷେତ୍ର ବିଶେଷ କରି ଅକ୍ଷୟ ଶକ୍ତି, କୃତ୍ରିମ ବୁଦ୍ଧିମତା, ଶିଳ୍ପ ଉପଯୋଗୀ ପ୍ରଯୁକ୍ତି ଏବଂ ସ୍ୱାସ୍ଥ୍ୟ ଓ ଜୀବ ବିଜ୍ଞାନ କ୍ଷେତ୍ରରେ ଗବେଷଣା ଓ ନବାଚାରକୁ ପ୍ରୋତ୍ସାହିତ କରିବ । ଏହାଦ୍ୱାରା ଏସବୁ କ୍ଷେତ୍ରର ବିକାଶ ହେବା ସହ ଘରୋଇ ଉତ୍ପାଦନ ବୃଦ୍ଧି, ରପ୍ତାନୀ ବୃଦ୍ଧି ଓ ଆମଦାନୀ ହ୍ରାସ ହୋଇପାରିବ ।
ରାଜିନାମା ପ୍ରସ୍ତାବରେ ସ୍ୱାକ୍ଷର କରିବା ଦ୍ୱାରା ଆତ୍ମନିର୍ଭର ଭାରତର ଲକ୍ଷ୍ୟ ପୂରଣ ହେବା ସହ ଭାରତକୁ ଆତ୍ମନିର୍ଭର ଦେଶ ଭାବେ ଗଢି ତୋଳିବା ପାଇଁ ମାନନୀୟ ପ୍ରଧାନମନ୍ତ୍ରୀଙ୍କ ଆହ୍ୱାନ ପୂରଣ ହୋଇପାରିବ ।
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମୋଜାମ୍ବିକ ଗଣରାଜ୍ୟର ରାଷ୍ଟ୍ରପତିଙ୍କ ସହିତ ଆଲୋଚନା କରିଛନ୍ତି ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ 15ଶ ବ୍ରିକ୍ସ ଶିଖର ସମ୍ମିଳନୀ ଅବସରରେ 24 ଅଗଷ୍ଟ 2023 ରେ ଜୋହାନ୍ସବର୍ଗ ଠାରେ ମୋଜାମ୍ବିକ ଗଣରାଜ୍ୟର ରାଷ୍ଟ୍ରପତି ମହାମହିମ ଫିଲିପ୍ ଜେସିଣ୍ଟୋ ନ୍ୟୁସିଙ୍କ ସହିତ ସାକ୍ଷାତ କରିଛନ୍ତି।
ଉଭୟ ନେତା ଦ୍ବିପାକ୍ଷୀୟ ସମ୍ପର୍କକୁ ଆଗକୁ ନେବା ପାଇଁ ବିଭିନ୍ନ ଉପାୟ ବିଷୟରେ ଆଲୋଚନା କରିଛନ୍ତି। ଆଲୋଚନାର ପ୍ରମୁଖ ବିଷୟରେ ସଂସଦୀୟ ସମ୍ପର୍କ, ପ୍ରତିରକ୍ଷା, ଆତଙ୍କବାଦର ଦମନ, ଶକ୍ତି, ଖନନ, ସ୍ବାସ୍ଥ୍ୟ, ବ୍ୟବସାୟ ଏବଂ ନିବେଶ, କ୍ଷମତା ନିର୍ମାଣ, ସମୁଦ୍ର ସହଯୋଗ ଏବଂ ଲୋକମାନଙ୍କ ମଧ୍ୟରେ ସମ୍ପର୍କ ସାମିଲ୍ ରହିଛି।
ପ୍ରଧାନମନ୍ତ୍ରୀ ଭଏସ୍ ଅଫ୍ ଦି ଗ୍ଲୋବାଲ୍ ସାଉଥ୍ ସମିଟ୍ରେ ରାଷ୍ଟ୍ରପତି ନ୍ୟୁସିଙ୍କ ଅଂଶଗ୍ରହଣକୁ ପ୍ରଶଂସା କରିଛନ୍ତି।
ରାଷ୍ଟ୍ରପତି ନ୍ୟୁସି ଚନ୍ଦ୍ରଯାନ ମିଶନର ସଫଳତା ପାଇଁ ପ୍ରଧାନମନ୍ତ୍ରୀଙ୍କୁ ଅଭିନନ୍ଦନ ଜଣାଇଛନ୍ତି ଏବଂ ଆଫ୍ରିକାନ୍ ୟୁନିୟନରେ ଜି20 ର ସ୍ଥାୟୀ ସଦସ୍ୟତା ପାଇଁ ଭାରତର ପଦକ୍ଷେପର ପ୍ରଶଂସା କରିଛନ୍ତି।
BS
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ମଧ୍ୟପ୍ରଦେଶର ଗ୍ଵାଲିୟର ସଡକ ଦୁର୍ଘଟଣା ଜନିତ ମୃତକଙ୍କ ପାଇଁ ପ୍ରଧାନମନ୍ତ୍ରୀଙ୍କ ଶୋକ
ମଧ୍ୟପ୍ରଦେଶର ଗ୍ଵାଲିୟରଠାରେ ଘଟିଥିବା ସଡକ ଦୁର୍ଘଟଣା ଜନିତ ମୃତକଙ୍କ ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଗଭୀର ଶୋକ ବ୍ୟକ୍ତ କରିଛନ୍ତି ।
ଏକ ଟ୍ଵିଟ ମାଧ୍ୟମରେ ପ୍ରଧାନମନ୍ତ୍ରୀ କହିଛନ୍ତି, “ମଧ୍ୟପ୍ରଦେଶର ଗ୍ଵାଲିୟରଠାରେ ଘଟିଥିବା ସଡକ ଦୁର୍ଘଟଣା ଅତ୍ୟନ୍ତ ଦୁଃଖଦାୟକ । ମୃତକଙ୍କ ସମ୍ପର୍କୀୟଙ୍କ ପ୍ରତି ମୁଁ ସମବେଦନା ଜଣାଉଛି ଏବଂ ଆହତଙ୍କ ଆଶୁ ଆରୋଗ୍ୟ କାମନା କରୁଛି” ।
ରସାୟନ ଓ ସାର ମନ୍ତ୍ରଣାଳୟ
ଭିଡିଓ କନଫରେନ୍ସ ଜରିଆରେ ସାର ଉଦ୍ୟୋଗୀଙ୍କ ସହ କେନ୍ଦ୍ର ସାର ଓ ରସାୟନ ମନ୍ତ୍ରୀଙ୍କ ମତ ବିନିମୟ
କେନ୍ଦ୍ର ସାର ଓ ରସାୟନ ମନ୍ତ୍ରୀ ଶ୍ରୀ ଡି.ଭି. ସଦାନନ୍ଦ ଗୌଡା ବିଭିନ୍ନ ରାଜ୍ୟର ସରକାରୀ ଅଧିକାରୀ, ସାର ବିଭାଗ ଅଧିକାରୀ, ଅଗ୍ରଣୀ ଚାଷୀ ଏବଂ ଅନ୍ୟାନ୍ୟ ସାର ଉଦ୍ୟୋଗୀମାନଙ୍କ ସହ ଭିଡିଓ କନଫରେନ୍ସ ମାଧ୍ୟମରେ ମତ ବିନିମୟ କରିଛନ୍ତି । ଏହି ସମ୍ମିଳନୀରେ ସାର କ୍ଷେତ୍ରରେ ନିଆଯାଇଥିବା ବିଭିନ୍ନ ସଂସ୍କାରମୂଳକ ପଦକ୍ଷେପ ବିଷୟରେ ଗୁରୁତ୍ୱପୂର୍ଣ୍ଣ ମତ ହାସଲ କରିଛନ୍ତି ।
ଶ୍ରୀ ଗୌଡା କହିଛନ୍ତି ଯେ, ସଂସ୍କାରଗୁଡିକ ନୀରବଚ୍ଛିନ୍ନ ପ୍ରକ୍ରିୟା ଓ ଦେଶର କୃଷକମାନଙ୍କୁ ସୁଲଭ ଦରରେ ସାର ଯୋଗାଇବାରେ ଅଧିକ ସହାୟକ ହେବ । ଏଥିରେ ଅଂଶଗ୍ରହଣ କରିଥିବା ବିଭିନ୍ନ ବ୍ୟକ୍ତି ସେମାନଙ୍କ ମତାମତ ପ୍ରଦାନ କଲେ ସରକାର ନେଉଥିବା ସାର ସଂକ୍ରାନ୍ତ ନୀତିନିର୍ଦ୍ଧାରଣରେ ଏହା ସହାୟକ ହେବ । ଏହି ସମ୍ମିଳନୀରେ ସାର ବିଭାଗର ସଚିବ ଓ ଅତିରିକ୍ତ ସଚିବ, କେରଳ ଓ ଓଡିଶା ରାଜ୍ୟ ସରକାରଙ୍କ ଅଧିକାରୀ ଓ ବିଭିନ୍ନ ସାର କମ୍ପାନୀର ପ୍ରତିନିଧୀମାନେ ଯୋଗଦେଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ଗ୍ରୀସ୍ ପ୍ରଧାନମନ୍ତ୍ରୀଙ୍କ ସହ ପ୍ରଧାନମନ୍ତ୍ରୀଙ୍କ ବୈଠକ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ୨୫ ଅଗଷ୍ଟ ୨୦୨୩ ରେ ଏଥେନ୍ସ ଠାରେ ଗ୍ରୀସର ପ୍ରଧାନମନ୍ତ୍ରୀ ମହାମହିମ ଶ୍ରୀ କିରିଆକୋସ୍ ମିତ୍ସୋତାକିସଙ୍କୁ ଭେଟିଥିଲେ ।
ଦୁଇ ନେତା ବ୍ୟକ୍ତିଗତ ଓ ପ୍ରତିନିଧି ସ୍ତରୀୟ ଆଲୋଚନା କରିଥିଲେ । ପ୍ରଧାନମନ୍ତ୍ରୀ ଗ୍ରୀସର ଜଙ୍ଗଲରେ ନିଆଁ ଲାଗିବା ଘଟଣାରେ ଜୀବନ ଓ ସମ୍ପତ୍ତି କ୍ଷୟକ୍ଷତି ପାଇଁ ଗଭୀର ସମ୍ବେଦନା ପ୍ରକାଶ କରିଥିଲେ ।
ଚନ୍ଦ୍ରଯାନ ଅଭିଯାନର ସଫଳତା ପାଇଁ ପ୍ରଧାନମନ୍ତ୍ରୀ ମିତ୍ସୋତାକିସ୍ ପ୍ରଧାନମନ୍ତ୍ରୀଙ୍କୁ ଅଭିନନ୍ଦନ ଜଣାଇବା ସହ ଏହାକୁ ମାନବ ସମାଜ ପାଇଁ ଏକ ସଫଳତା ବୋଲି ଅଭିହିତ କରିଛନ୍ତି ।
ବାଣିଜ୍ୟ ଓ ପୁଞ୍ଜିନିବେଶ, ପ୍ରତିରକ୍ଷା ଓ ନିରାପତ୍ତା, ବୈଷୟିକ ଜ୍ଞାନକୌଶଳ, ଭିତ୍ତିଭୂମି, ଡିଜିଟାଲ ଦେୟ, ଜାହାଜ ଚଳାଚଳ, ଔଷଧ, କୃଷି, ଗମନାଗମନ, ପର୍ଯ୍ୟଟନ, ଦକ୍ଷତା ବିକାଶ, ସଂସ୍କୃତି, ଶିକ୍ଷା ଏବଂ ଲୋକମାନଙ୍କ ମଧ୍ୟରେ ସମ୍ପର୍କ ସମେତ ଦ୍ୱିପାକ୍ଷିକ ଭାଗିଦାରୀର ବିଭିନ୍ନ ଦିଗ ଉପରେ ଆଲୋଚନା ହୋଇଥିଲା । ସେମାନେ ଇୟୁ, ଭାରତ - ପ୍ରଶାନ୍ତ ମହାସାଗର ଏବଂ ଭୂମଧ୍ୟସାଗର ସମେତ ଆଞ୍ଚଳିକ ଏବଂ ବହୁପାକ୍ଷିକ ପ୍ରସଙ୍ଗ ଉପରେ ମଧ୍ୟ ଆଲୋଚନା କରିଥିଲେ । ସେମାନେ ଅନ୍ତର୍ଜାତୀୟ ଆଇନ, ସାର୍ବଭୌମତ୍ୱ ଏବଂ ଆଞ୍ଚଳିକ ଅଖଣ୍ଡତାକୁ ସମ୍ମାନ ଦେବାକୁ ଆହ୍ୱାନ ଦେଇଥିଲେ ।
ଉଭୟ ପକ୍ଷ ସେମାନଙ୍କ ସମ୍ପର୍କକୁ 'ଷ୍ଟ୍ରାଟେଜିକ୍ ପାର୍ଟନରସିପ୍'  ରେ ପରିଣତ କରିବାକୁ ସହମତ ହୋଇଥିଲେ ।
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ସ୍ୱର୍ଣ୍ଣ ପଦକ ଜିତିଥିବା ଭାରତୀୟ ପୁରୁଷ ସୁଟର ଟିମକୁ ପ୍ରଧାନମନ୍ତ୍ରୀଙ୍କ ଅଭିନନ୍ଦନ
ହାଙ୍ଗଝୌରେ ଚାଲିଥିବା ଏସୀୟ କ୍ରୀଡ଼ାରେ ସ୍ୱର୍ଣ୍ଣ ପଦକ ଜିତିଥିବା ଭାରତୀୟ ପୁରୁଷ ସୁଟର ଟିମର ତୋଣ୍ଡାଇମ୍ୟାନ୍ ପିଆର୍, କିନାନ ଚେନାଇ ଏବଂ ଜୋରାଭର ସିଂ ସାନ୍ଧୁଙ୍କୁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଅଭିନନ୍ଦନ ଜଣାଇଛନ୍ତି ।
ଏକ୍ସରେ ପ୍ରଧାନମନ୍ତ୍ରୀ ପୋଷ୍ଟ କରିଛନ୍ତି:
‘ଆମ ସୁଟର ତୋଣ୍ଡାଇମ୍ୟାନ୍ ପିଆର୍, କିନାନ ଚେନାଇ ଏବଂ ଜୋରାଭର ସିଂ ସାନ୍ଧୁଙ୍କ ଚମତ୍କାର ପ୍ରଦର୍ଶନ । ସେମାନେ ଟ୍ରାପ-୫୦ ଟିମ ସଟ୍ସ ଟିମ ପ୍ରତିଯୋଗିତାରେ ଭାରତକୁ ଏକ ଆଦର୍ଶ ସ୍ଥାନକୁ ନେଇଛନ୍ତି । ବହୁତ ସୁନ୍ଦର! ସମ୍ମାନଜନକ ସ୍ୱର୍ଣ୍ଣ ପଦକ ପାଇଁ ଅଭିନନ୍ଦନ ।’
SR
(
ପ୍ରଧାନମନ୍ତ୍ରୀଙ୍କ କାର୍ଯ୍ୟାଳୟ
ପ୍ରଥମ ଥର ପାଇଁ ସଡକ ପଥରେ ସଂଯୁକ୍ତ ହେଲା ତାଲି
୫୧ କିଲୋମିଟର ୟାଙ୍ଗତେ- ତାଲି ରାସ୍ତା ନିର୍ମାଣ ସମ୍ପୂର୍ଣ୍ଣ ହୋଇଥିବାରୁ ସନ୍ତୋଷ ବ୍ୟକ୍ତ କଲେ ପ୍ରଧାନମନ୍ତ୍ରୀ
ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ, ଅରୁଣାଚଳ ପ୍ରଦେଶର କ୍ରା ଦାଦି ଜିଲ୍ଲାର ୫୧ କିଲୋମିଟର ଦୀର୍ଘ ୟାଙ୍ଗତେ- ତାଲି ରାସ୍ତା ନିର୍ମାଣ ସମୂର୍ଣ୍ଣ ହୋଇଥିବାରୁ ସନ୍ତୋଷ ବ୍ୟକ୍ତ କରିଛନ୍ତି ।
ଅରୁଣାଚଳ ପ୍ରଦେଶ ମୁଖ୍ୟମନ୍ତ୍ରୀ ଶ୍ରୀ ପେମା ଖାଣ୍ଡୁଙ୍କ ୫୧ କିଲୋମିଟର ଦୀର୍ଘ ୟାଙ୍ଗତେ- ତାଲି ରାସ୍ତା ନିର୍ମାଣ ସମ୍ପୂର୍ଣ୍ଣ ସମ୍ପର୍କିତ ଟ୍ୱିଟ ପ୍ରତ୍ୟୁତ୍ତରରେ ପ୍ରଧାନମନ୍ତ୍ରୀ ଟ୍ୱିଟ କରିଛନ୍ତି;
“ଏହା ଦେଖି ଖୁସି ଲାଗିଲା ।”
SR
(